stanford-oval/wikipedia huggingface dataset:
Waves (שיר של דין לואיס)
הערות שוליים

↑  Dean Lewis – Waves, נבדק ב-2022-11-18
↑  דין לואיס, Made it to bear creek studios in Seattle, פייסבוק, ‏25 ביולי 2016 (באנגלית)
↑  דין לואיס, Finally get to reveal the artwork for my new song ‘Waves’, פייסבוק, ‏28 בספטמבר 2016 (באנגלית)
↑  Waves (Acoustic) - Single, אפל מיוזיק, ‏3 בפברואר 2017
↑  Waves Remix EP, אפל מיוזיק, ‏26 ביולי 2019
↑  דין לואיס, Waves Remix EP incl. Waves (Timbaland Remix) Out Now!!, פייסבוק, ‏26 ביולי 2019 (באנגלית)
1 2 3  "Classic Timbaland”: Dean Lewis talks new 'Waves Remix EP', The Music Network, ‏5 ביוני 2019
↑   Dean Lewis - Waves (Official Video - Timbaland Remix), סרטון בערוץ "DeanLewisVEVO", באתר יוטיוב (אורך: 03:59)
1 2   Dean Lewis - Waves (Official Video), סרטון בערוץ "DeanLewisVEVO", באתר יוטיוב (אורך: 04:05)
↑  2017 ARIA Awards Winners, www.aria.com.au (באנגלית)
↑  Dean Lewis’ ’Waves’ scores third (and biggest) TV sync, The Music Network, ‏5 בנובמבר 2017
↑  Music from Magnum P.I. S1E20, Tunefind
| דין לואיס |
| --- | --- | --- |
| דיסקוגרפיה • פרסים ומועמדויות | דיסקוגרפיה • פרסים ומועמדויות |  |
| אלבומי אולפן | A Place We Knew • The Hardest Love |  |
| מיני-אלבומים | Same Kind of Different |  |
| סינגלים | "Waves" • "Need You Now" • "Lose My Mind" • "Chemicals" • "Be Alright" • "7 Minutes" • "Stay Awake" • "Straight Back Down" • "Used to Love" • "Falling Up" • "Looks Like Me" • "Hurtless" • "Never Really Loved Me" • "Lost Without You" • "How Do I Say Goodbye" |  |
אוטוזו יאמאדה

| --- | --- |
גנרל אוטוזו יאמאדה
גנרל אוטוזו יאמאדה
 לידה:  6 בנובמבר 1881 נאגנו, האימפריה היפנית יפן
 פטירה:  18 ביולי 1965 (בגיל 83) טוקיו, יפן יפן
 מדינה:  האימפריה היפנית, יפן 
 השכלה:  האקדמיה הצבאית הקיסרית 
 השתייכות:  הצבא הקיסרי היפני הצבא היפני הקיסרי
 תקופת הפעילות:  1903–1945 (כ־42 שנים)
 דרגה:  גנרל
 תפקידים בשירות
 מפקד הדיוויזיה ה-12 מפקד הארמייה השלישית מפקד צבא קוואנטונג
 פעולות ומבצעים
 מלחמת סין–יפן השנייה מלחמת העולם השנייה
 עיטורים
 מסדר האוצר הקדוש, דרגה 2 
 
זהו שם יפני; שם המשפחה הוא .
אוטוזו יאמאדה (ביפנית: 山田乙三;‏ 6 בנובמבר 1881 - 18 ביולי 1965) היה גנרל יפני, שפיקד על הדיוויזיה ה-12 של צבא יפן, וכן על צבא קוואנטונג, בתקופת מלחמת העולם השנייה.
ביוגרפיה

יאמאדה נולד במחוז נאגנו שבאימפריה היפנית. הוא הצטרף לצבא הקיסרי בשנת 1903, ושנתיים לאחר מכן הועלה לדרגת לוטננט. הוא שימש כמדריך באקדמיה הצבאית הקיסרית, ובשנת 1912 הועלה לדרגת קפטן. עם פרוץ מלחמת סין–יפן השנייה בשנת 1937, מונה כמפקד הדיוויזיה ה-12 במנצ'וריה. באוגוסט 1940 הועלה לדרגת גנרל והוחזר ליפן. ביולי 1944 מונה כמפקד צבא קוואנטונג (関東軍), קבוצת ארמיות יוקרתית של הצבא היפני.
ב-8 באוגוסט 1945 הכריזה ברית המועצות מלחמה על יפן, ופתחה במבצע סערת אוגוסט, במהלכו פלש הצבא האדום למנצ'וריה, מונגוליה, סחלין, איי קוריל וקוריאה. הארמיות של יאמאדה היו הכוח היחיד באזור זה. יאמאדה טען לפני כן בפני המטה הקיסרי שהוא אינו יכול לשמור על הגבול הרוסי עם הכוח שהוקצה לו, ולכן גייס בחופזה אלפי מנצ'ורים ומונגולים. צבאו כלל סך הכל 1,217,000 חיילים, מתוכם 993,000 יפנים. אך מרבית החיילים היו מגויסים חדשים, שחסרו ניסיון וציוד, והיו מאומנים בעיקר בלחימת אנטי-גרילה והגנה על הגבול, ולא עמדו בפני הפלישה המסיבית של כוחות השריון וחיל רגלים ממוכן של הסובייטים, שריכזו 1,577,225 לוחמים. הצבא המאולתר של יאמאדה התפרק תוך 3 שבועות מול הכוח הרוסי העדיף, ב-16 באוגוסט 1945, יום לאחר הודעתו של הקיסר הירוהיטו על כניעת יפן, הורה אוטוזה לחייליו להיכנע.
יאמאדה נכנע בפני הרוסים, ונלקח בשבי לחברובסק. הוא הואשם בפשעי המלחמה שביצעו אנשי יחידה 731, ונגזרו עליו 25 שנות עבודת פרך במחנה מעצר רוסי. בשנת 1956 הוא שוחרר וחזר ליפן. הוא חי בטוקיו עד מותו בשנת 1965.
לקריאה נוספת

(Frank, Richard B. (2001). Downfall: The End of the Imperial Japanese Empire. Penguin (Non-Classics.
Fuller, Richard (1992). Shokan: Hirohito's Samurai. London: Arms and Armor.
Hayashi, Saburo; Cox, Alvin D (1959). Kogun: The Japanese Army in the Pacific War. Quantico, VA: The Marine Corps Association.
אגודת העיתונות החופשית

| --- | --- |
 יושב ראש:  לארס הדהגור 
 תקופת הפעילות:  2009–הווה (כ־15 שנים) 
 אתר רשמי
 
פול בליאן, בלגיה, סגן נשיא אגודת העיתונות החופשית
חרט וילדרס, חבר מועצת האגודה
פרנק גפני, חבר מועצת האגודה
שבאנה רחמאן, אחת משני הזוכים ב"פרס העיתונות החופשית" מטעם האגודה, לשנת 2006
דניאל פייפס, הזוכה ב"פרס העיתונות החופשית", לשנת 2007
מרק סטיין, הזוכה ב"פרס סאפפו" מטעם האגודה, לשנת 2010
אגודת העיתונות החופשית (בדנית: Trykkefrihedsselskabet, באנגלית: Free Press Society, נוסדה בדנמרק ב-2004 והאגודה הבינלאומית ב-2009) היא ארגון ללא כוונת רווח, שהוקם על ידי לארס הדהגור הדני, במטרה להגן על העיתונות החופשית, בדנמרק ובעולם כולו, בעיקר כנגד הפגיעה בה על ידי האסלאם הרדיקלי.
הקמת האגודה ופעילותה

ב-2004 ניסה הסופר, עיתונאי והיסטוריון לארס הדהגור להתקבל לאגודת הסופרים הדנית וסורב בשל ספריו ומאמריו האנטי מוסלמים. אגודת הסופרים הדנית איבדה בשל כך תמיכה כספית ממשלתית מסוימת, מכספי הלוטו הדני ואילו הדהגור, בתגובה אישית משלו הקים באותה שנה, יחד עם כמה תומכים, את "אגודת העיתונות החופשית" הדנית. שמה של האגודה נלקח משמה של "אגודת העיתונות החופשית" הדנית, שהוקמה ב-1835, פעלה 14 שנה ונסגרה ב-1849, עם כינונה של החוקה הדמוקרטית הראשונה של דנמרק, שהבטיחה לראשונה בין השאר גם את חופש הביטוי.
האגודה החלה בפעילות של ממש ב-2005 והוקמו לה סניפים שונים ברחבי העולם. ב-2009 הוקמה אגודת העיתונות החופשית, הבינלאומית, המאגדת את כל הסניפים הללו. הדהגור מכהן כנשיא האגודה הדנית ונשיא האגודה הבינלאומית, עד היום.
האגודה שמה לה למטרה להגן על העיתונות החופשית באשר היא. עם זאת, היא מזהה את האסלאם הרדיקלי כגורם המסכן כיום יותר מכל את חופש העיתונות ומתמקדת לפיכך בהגנה על חופש זה, מפניו. האגודה מסבה בין השאר את תשומת הלב הבינלאומית לסכנת החיים האורבת לכמה מגדולי הלוחמים והמתבטאים כנגד דיכוי זכויות האדם במדינות האסלאם ועל ידי מוסלמים. עם כל זאת, האגודה איננה עוסקת באסלאם בלבד, ורואה בעצמה מגינה על העיתונות החופשית גם בזירות אחרות, כמו למשל בסין, ועוד.
דירקטוריון האגודה, בראשותו של נשיאה לארס הדהגור, כולל בין השאר גם את הסופר והעיתונאי הבלגי ד"ר פול בליאן (Paul Belien) ועיתונאית ה"וושינגטון טיימס" ובעלת הטור המופיע בכ-120 עיתונים ואתרי חדשות בעולם, דיאנה ווסט (Diana West) - שני סגני הנשיא, וכן אישים נוספים הידועים כלוחמים באסלאם הרדיקלי. במועצה המייעצת חברים בין השאר גם פרנק גפני, בריג'יט גבריאל, הסופר ובעל הטור הקנדי עזרא לוואנט, הסופר והפילוסוף הבריטי פרופסור רוג'ר סקרטון, דניאל פייפס, בת יאור, רוברט ספנסר, חרט וילדרס, חבר בית הנבחרים של ארצות הברית לשעבר, מפלורידה אלן ווסט ואחרים.
"פרס העיתונות החופשית" ו"פרס סאפפו"

כחלק מפעילויותיה אלה מחלקת האגודה מדי שנה שני פרסים: "פרס העיתונות החופשית" ו"פרס סאפפו". אפלטון החשיב את סאפפו למוזה העשירית, האחראית על חופש הדיבור.
בין הזוכים ב"פרס העיתונות החופשית" עד כה:
הקומיקאית, סטנדאפיסטית, שדרנית רדיו, סופרת, בעלת טור ולוחמת למען זכויות האדם, הנורווגית ממוצא פקיסטני שבאנה רחמאן, ולוחם זכויות האדם, לשעבר נשיא האיגוד ההומניסטי והאתי הבינלאומי, הבריטי רוי בראון, 2006
הסופר, היסטוריון, פובליציסט, עורך עיתונות ועיתונאי אמריקאי דניאל פייפס, 2007
הסופר וההיסטוריון הבריטי ממוצא פקיסטני איבן וואראק, 2008
הפוליטיקאי ההולנדי ממוצא איראני אחסן ג'אמי, 2009
ההיסטוריון והפובליציסט הדני קים מילר, 2010
בין הזוכים ב"פרס סאפפו" עד כה:
העיתונאי והסופר, עורך מדור התרבות של העיתון יילנדס פוסטן, הדני פלמינג רוז, 2007
הקריקטוריסט הדני קורט ווסטרגארד, 2008
העיתונאית, סופרת, מחזאית, בעלת טור בריטית מלאני פיליפס, 2009
הסופר והפובליציסט הקנדי מרק סטיין, 2010
הסופרת, קרימינולוגית ועיתונאית אמריקאית רחל ארנפלד, 2011
ראו גם

פרשת קריקטורות מוחמד (2006)
פתנה (סרט)
דניס מק'יואן
לקריאה נוספת

Groft sagt : Lars Hedegaards 100 bedste (Trykkefrihedsselskabets Bibliotek, 2009)
1400 års krigen : islams strategi, EU og frihedens endeligt (med Mogens Camre) (Trykkefrihedsselskabets Bibliotek, 2009)
Frihedens væsen: Fra Perikles til Hirsi Ali (red.) (Trykkefrihedsselskabets Bibliotek, 2009)
הערות שוליים

↑  אתר האגודה הדנית
Trie

במדעי המחשב, trie, נקרא גם עץ קידומות או עץ דיגיטלי, הוא מבנה נתונים מסוג עץ אשר משמש לאיתור מפתחות מסוימים מתוך אוסף.
כמו שאר מבני הנתונים מבוססי החיפוש, ה-trie מאחסן מפתחות וערכים המקושרים אליהם. ברוב המקרים המפתח הוא מחרוזת, לעומת זאת הערך יכול להיות מכל סוג, לפעמים מדובר במזהה ייחודי או מצביע למידע הקשור למפתח הנ"ל. בשונה מעץ חיפוש בינארי, הצמתים במבנה לא מכילים מפתחות מאחר שהם מסמלים תו יחיד. במקום זאת, המיקום של צומת במבנה מגדיר את המפתח אליו הוא מקושר.
לכל "הילדים" של צומת מסוים יש את אותה קידומת של המחרוזת המקושרת עם צומת האב שלהם, בעוד השורש מקושר עם מחרוזת ריקה.
בדומה למילון, trie יכול גם לאחסן רק מפתחות ללא ערכים מקושרים.
היסטוריה

הרעיון ש-trie ייצג אוסף של מחרוזות תואר לראשונה באופן מופשט על ידי אקסל טו ב-1912. עצי trie הוזכרו לראשונה בקשר למחשבים על ידי רנה דה לה בריאנדייס ב-1959.
ב-1960 הרעיון פותח באופן עצמאי על ידי אדוארד פרדקין, שטבע את המושג trie, בעקבות ההברה האמצעית של המילה retrieval (שפירושה שליפה).
פעולות

Trie תומך בפעולות: הכנסה, הוצאה וחיפוש אחר מחרוזת. ה-Trie מורכב מצמתים המכילים מערך בגודל מספר האיברים באלפבית. כל תא במערך מייצג סמל, ובהתאם מכיל קישור לצמתי המשך או ל-  {\text{null}} (ראו תמונה 2 להמחשה). מלבד השורש, על כל צומת מצביע צומת אחר, הקרוי "אב". ברוב המקרים, הגודל של מערך הילדים יהיה אורך הסיביות של קידוד התווים - לדוגמה 256 תאים במקרה של ASCII.
פעולות > חיפוש

חיפוש אחר ערך בtrie מתבצע בעזרת התווים במחרוזת המפתח, כאשר כל צומת במבנה מכיל קישור תואם לכל תו אפשרי במחרוזת. לכן, מעקב אחר תווי המחרוזת בתוך הtrie יחזיר את הערך המקושר למחרוזת הקלט.
להלן מימוש החיפוש בפסאודו קוד בהינתן שורש של trie ‏(x) ומחרוזת (key):
1 Trie-Find(x, key)
2   for 0 ≤ i < key.length do
3     if x.Children[key[i]] = nil then
4       return false
5     end if
6     x := x.Children[key[i]]
7   repeat
8   return x.Value
פעולות > הכנסה

פעולת ההכנסה לtrie נעזרת במערכת התווים בתור אינדקסים של מערך "הילדים" עד הגעתה לתו האחרון של המחרוזת. למעשה, מבנה הtrie משקף ביצוע של מיון בסיס מתחילת המחרוזת לסופה.
להלן מימוש ההכנסה בפסאודו קוד בהינתן שורש של trie ‏(x), מחרוזת (key) וערך (value):
1    Trie-Insert(x, key, value)
2      for 0 ≤ i < key.length do
3        if x.Children[key[i]] = nil then
4          x.Children[key[i]] := Node()
5        end if
6        x := x.Children[key[i]]
7      repeat
8      x.Value := value
9      x.Is-Terminal := True
במידה והאלגוריתם נתקל במצביע ל- {\text{null}} לפני שהגיע לתו האחרון במחרוזת, הוא יוצר צומת חדש (כפי שניתן לראות בשורות 3–5).
פעולות > הוצאה

הוצאה של מפתח-ערך מtrie מצריכה מציאה של צומת "סוף" בעזרת המחרוזת המקושרת אליו, שינוי סימון של אינדיקטור הסיום ל-false ושל הערך עצמו ל- {\text{null}}.
להלן מימוש רקורסיבי לפעולת הוצאה של מחרוזת (key) מtrie ‏(x):
1   Trie-Delete(x, key)
2      if key = nil then
3        if x.Is-Terminal = True then
4          x.Is-Terminal := False
5          x.Value := nil
6        end if
7        for 0 &le i &lg x.Children.length
8          if x.Children[i] != nil
9            return x
10         end if
11       repeat
12        return nil
13      end if
14      x.Children[key[0]] := Trie-Delete(x.Children[key[0]], key[1:])
15     return x
הפעולה מתחילה בבדיקה האם חיפוש אחר המפתח הוביל לצומת "סוף" או לסיומה של מחרוזת. במידה ומדובר בצומת "סוף" ללא "ילדים", הצומת מוסר מה-trie.
למרות זאת, הגעה לסיומה של מחרוזת מבלי שהצומת הוא צומת "סוף" מסמלת שהמחרוזת אינה קיימת ולכן לא מתבצע שום שינוי ב-trie. הרקורסיה מתקדמת על ידי קידום של אינדקס המפתח (שורה 14).
יישומים

מבני trie משמשים בדרך כלל עבור חיזוי מלל/השלמה אוטומטית ואלגוריתמים להתאמת מחרוזות משוערת. ה-trie מאפשר חיפושים מהירים ותופס יחסית מעט מקום, במיוחד כאשר המבנה מכיל מספר גדול של מחרוזות קצרות. לכן ה-trie נמצא בשימוש בבודקי איות, ביישומי מיקוף ובאלגוריתמים להתאמת הקידומת הארוכה ביותר.

מילוני מחרוזות יעילים גם בעיבוד שפה טבעית, כגון הוצאת לקסיקון מתוך אוסף של קובצי טקסט.
יישומים > מיון

מיון לקסיקוגרפי של מחרוזות יכול להיות ממומש על ידי בניית trie עבור המחרוזות וסיור pre-order על העץ; למעשה זוהי דרך לבצע מיון בסיס. מבני ה-trie חשובים מאוד עבור Burstsort, אשר ידוע בשל היותו אלגוריתם מיון המחרוזות המהיר ביותר נכון לשנת 2007.
יישומים > חיפוש טקסטים

גרסה מיוחדת של trie, שנקראת עץ סיפות, משמשת כדי לאנדקס את כל הסיומות האפשריות של טקסט מסוים ומאפשרת חיפוש וגישה מהירים אליהן.
יישומים > מנועי חיפוש אינטרנטיים

גרסה מיוחדת של ה-trie, הנקראת trie דחוס, נמצאת בשימוש במנועי חיפוש אינטרנטיים כדי לאחסן את אוסף כל המילים הניתנות לחיפוש. כל צומת "סוף" מקושרת עם רשימת URL אשר מובילים לדפים שתואמים למילת המפתח.
יישומים > ביואינפורמטיקה

ה-trie נמצא בשימוש בביואינפורמטיקה, במיוחד ביישומי עימוד רצפים כמו BLAST.
יישומים > ניתוב אינטרנט

גרסאות דחוסות של trie נמצאות בשימוש לשם אחסון קידומות של כתובות IP בתוך נתבים וגשרים כדי לבצע חיפוש מבוסס קידומות.
הערות שוליים

| מבני נתונים |
| --- | --- | --- |
| מבנים מופשטים | רשימה • מחסנית • קבוצה • מולטי קבוצה • תור • דו-תור • תור עדיפויות • מילון • מחרוזת • איחוד קבוצות זרות |  |
| מימושים ליניאריים | מערך • מערך משונן • טבלת גיבוב • רשימה מקושרת • רשימת דילוגים • חוצץ |  |
| גרפים ועצים | ערימה  (בינארית • בינומית • פיבונאצ'י) • עץ חיפוש  (עץ אדום שחור • עץ 2-3 • עץ 2-3-4) • עץ סיפות • עץ B • עץ +B • עץ AVL • עץ Splay • עץ BSP • עץ kd • עץ R‏ • Trie • X-fast trie • טריי y מהיר• עץ WAVL |  |
| הסתברותיים | מסנן בלום |  |
תמונה 2: Trie המכיל את אוסף המחרוזות: "sea", "sells" ו"she".
אוברסטדורף

| --- | --- |
סמל אוברסטדורףסמל אוברסטדורף

 מדינה:  גרמניה גרמניה
 מדינה:  בוואריה בוואריה
 מחוז:  אלגוי
 בירת העיר:  Oberstdorf 
 שטח:  229.91 קמ"ר
 גובה:  813 מטרים
 אוכלוסייה:  ‏
  ‑ בעיר:  9,753 (31 בדצמבר 2022)
 קואורדינטות:  47°24′35″N 10°16′45″E﻿ / ﻿47.409722222222°N 10.279166666667°E﻿ / 47.409722222222; 10.279166666667 
 אזור זמן:  UTC+1
 http://www.markt-oberstdorf.de
  מפת מיקום  מפה מפורטת   (למפת גרמניה מוגדלת) שטוטגרט מינכן ברלין קלן ברמן המבורג פרנקפורט הנובר דיסלדורף לייפציג דרזדן נירנברג קיל בון מגדבורג ארפורט רוסטוק מיינץ פרייבורג שוורין לוקס. הולנד בלגיה צרפת דנמרק צ'כיה פולין אוסטריה שווייץ הים הבלטי הים הצפוניאוברסטדורף(למפת גרמניה רגילה) שטוטגרט מינכן ברלין קלן ברמן המבורג פרנקפורט הנובר דיסלדורף לייפציג דרזדן נירנברג קיל בון מגדבורג ארפורט רוסטוק מיינץ פרייבורג שוורין לוקס. הולנד בלגיה צרפת דנמרק צ'כיה פולין אוסטריה שווייץ הים הבלטי הים הצפוניאוברסטדורף(למפת בוואריה רגילה) מינכן נירנברג אאוגסבורג וירצבורג רגנסבורג אינגולשטאדט פירט ארלנגן ביירוית במברג צ'כיה אוסטריה שווייץ באדן וירטמברג  הסן תורינגיה סקסוניהאוברסטדורף(למפת בוואריה מוגדלת) מינכן נירנברג אאוגסבורג וירצבורג רגנסבורג אינגולשטאדט פירט ארלנגן ביירוית במברג צ'כיה אוסטריה שווייץ באדן וירטמברג  הסן תורינגיה סקסוניהאוברסטדורף  he tabBackground:;tabBorder:#aaa;defaultTab:0;
 
אוברסטדורף (בגרמנית: Oberstdorf) היא עיר שוק במחוז אלגוי (allgäu) שבמדינת בוואריה, גרמניה.
גאוגרפיה

אוברסטדורף היא היישוב הדרומי ביותר בגרמניה. היא ממוקמת בעמק הנהר אילר המהווה הסתעפות של נהר הדנובה, ובגובה 813 מטר מעל פני הים. לשטחה של העיר מסופחים 44 נקודות התיישבות זעירות ומבודדות בהרים ובעמקים המקיפים אותה. כ-75 אחוזים מן השטח המוניציפלי של העיר מוגדרים כשמורת טבע. הרי האלפים של חבל אלגוי הסובבים את העיר מגיעים לגובה של כ-2600 מטר וביניהם מספר רב של אגמים הררים.
היסטוריה

עקבות של ציידים מן התקופה המזוליתית נמצאו בסביבות העיר עד לגבהים של 1400 מטרים בהרים. ממצאים ארכאולוגים מלמדים כי האזור היה מיושב ברציפות מתקופת האבן ועד לתקופת האימפריה הרומית.
עם תהליך התפוררות האימפריה הרומית ונטישת הלימס באזור סביב שנת 260 לספירה, החלו שבטים אלמאנים שישבו מצפון לדנובה לנוע לשטחים שמכוון דרום, והתיישבות קבע שלהם בעמקים הסובבים ניכרת החל מן המאה החמישית לספירה.
השם אוברסטדורף מוזכר לראשונה במסמך של הכנסייה משנת 1141, וזכויות היתר של הכנסייה המקומית הובטחו לה בשנת 1351. זכויות שיפוט בסיסיות בעיר הוענקו בשנת 1422 לאציל מקומי ממשפחת היימנהופן (Haimenhofen). בשנת 1440 מכרה המשפחה חצי מהזכויות על שטחי העיר לבישופות של אאוגסבורג ובשנת 1477 הושלמה מכירת כלל הזכויות של המשפחה. מקסימיליאן הראשון, קיסר האימפריה הרומית הקדושה העניק לאוברסטדורף זכויות של עיר שוק וסמכות שיפוט גבוהה בשנת 1495.
כאשר צבאות ברית שמלקלדן כבשו את אזור אלגוי בשנת 1546 נדרשו אנשי העיר להצטרף לקרבות לבלימתם. בתקופת מלחמת שלושים השנים, סבלו תושבי העיר כאשר נכבש האזור בידי הצבא השוודי בשנים 1632 ועד 1647. במהלך התקופה מתו מאות מתושבי העיר אשר נדבקו במחלת המוות השחור.
בשנת 1865 פרצה בעיר שריפה שכילתה שני שלישים מן הבתים לרבות בית העירייה והכנסייה. במטרה להתגבר על החובות הציבורים הגדולים שנוצרו כתוצאה מן הצורך בשיפוץ ובניה מחדש של העיר, החלה להתפתח במקום תעשיית שירותי התיירות ובעיקר תיירות הקיץ. גורמים עסקיים ופרטיים החלו להשקיע בפיתוח מתקנים ומסלולי טיול עבור הנופשים. בין היתר הוטל מס תיירות אשר סייע למימון בניית מרחצאות ומתקני ספא.
בשנת 1888 נחנך קו הרכבת הראשון לעיר אשר הזניק את מספר התיירים המבקרים בעיר ובסביבתה והפך את ההכנסה מתיירות לגורם כלכלי משמעותי. בתקופת מלחמת העולם הראשונה חלה נסיגה כלכלית של כ-90% בהכנסות הענף כתוצאה מחוסר במזון אך עם הסרת המגבלות הכלכליות בשנת 1921 חזרה תנופת הפיתוח התיירותית. בשנת 1926 נחנכה מגלשת קפיצות הסקי ובשנת 1930 הופעל הרכבל לפסגל הר ניבלהורן הסמוך.
בתקופת מלחמת העולם השנייה הוקם בסמוך לעיר מחנה ריכוז שהווה שלוחה של מחנה דכאו. המחנה פעל בין השנים 1943–1945 בעיקר לצורך תחזוקה ושירות במחנה האימונים ללוחמה הררית של מפקדי האס אס.
בתקופה שלאחר המלחמה ובעשורים הבאים, המשיכה תנופת הפיתוח של ענף התיירות בעיר עם בנייה של מתקני סקי ורכבלים נוספים.
במסגרת הרפורמה בשלטון המקומי של מדינת בואריה משנת 1972 אוחדו לאוברסטדורף מספר יישובים זעירים מן הסביבה.
אוברסטדורף מקיימת קשרי ערים תאומות עם עיירת התיירות האלפינית מג'ב בצרפת, ועם 3 ערים בגרמניה: ליזט (List) במדינת שלזוויג הולשטיין, גרליץ במדינת סקסוניה, וזלפקנט (Selfkant) במדינת נורדריין-וסטפאליה, שהן הערים הצפונית המזרחית והמערבית ביותר במדינה.
כלכלה

התיירות הוא הענף המרכזי בכלכלת העיר. בשנת 2019 ביקרו בה כ-480 אלף תיירים אשר ביצעו כ-2.6 מיליון לינות ב-1200 מלונות ובתי הארחה. בסביבות העיר קיימים כ-200 קילומטרים של מסלולי טיול בדרגות קושי שונות. 20 מעליות סקי וכ-130 קילומטרים של מסלולי גלישה. תיירות ספורט החורף היא בעלת חשיבות גדולה בעיר המארחת תחרויות רבות של ענף זה במגוון המקצועות השונים.
מבחינה תחבורתית מקושרת העיר היטב באמצעות רכבת וכביש מהיר לשאר חלקי המדינה. מרכז העיר ההיסטורי מוגדר כמדרחוב, ומשנת 1992 סגור לתנועת כלי רכב. מן העיר יוצאים שני קווי רכבל ושלושה קווי מעליות גונדולה לפסגות ההרים המקיפים אותה.
אוברסטדורף מוגדרת כאתר בריאות אקלימי כבר משנת 1937. בעיר מוסדות בריאות רבים וטיפול רבים לרבות שני בתי חולים.
את העיר משרתים 12 מתקני הפקת חשמל הידרו אלקטרי ומתקנים סולרים רבים. כ-50% מצריכת האנרגיה העירונית מסופקים באמצעות טכנולוגיה של אנרגיה מתחדשת. אספקת המים העירונית מתבצעת באמצעות שאיבה מבארות מקומיות ללא כל טיפול נוסף.
תמונת על של אוברסטדורף
אוטוויק

| --- | --- |
 סוגה:  מגזין רכב 
 מו"ל:  Crain Communications Inc.
 עורך ראשי:  פטריק קארון
 תאריכי הופעה:  16 ביולי 1958 – הווה (66 שנים)
 שפה:  אנגלית
 מערכת:  דטרויט
 תפוצה:  285,000
 מדינה:  ארצות הברית
 ISSN:  0192-9674
 http://www.autoweek.com
 
אוטוויק (באנגלית: Autoweek) הוא דבר דפוס בנושא תרבות מכוניות היוצא לאור בדטרויט, שבמישיגן. הוא החל את דרכו בפרסום כתב עת ב-1958, ומאז 1977 היא בבעלות ההוצאה לאור Crain Communications מדטרויט. המגזין יצא לאור פעמיים בחודש והתמקד בספורט מוטורי, ביקורות על מכוניות חדשות, ומכוניות ישנות, אירועים ותכשיטים DIY.
מאז נובמבר 2019 הופסקה הדפסת המגזין והתוכן זמין דיגיטלית באתר אינטרנט ובאפליקציות כדוגמת אייפון ו־אייפד. כחלק מהמהלך נחתמה עסקת רישוי רב שנתית עם חברת מגזיני Hearst להפעלת העסקים הדיגיטליים והחווייתיים של אוטוויק.
חברת האם של אוטוויק מוציאה לאור כתבי עת נוספים בתחום התעשייה והמסחר, כדוגמת Advertising Age ו-Automotive News.
היסטוריה

אוטוויק החלה לפרסם בשנת 1958 כעלון דו שבועי שעוסק בחדשות ספורט מוטורי, בשם Competition Press. אחד העורכים שעסקו ביצירת המגזין היה נהג המרוצים המקצועי דניס מקלאגג'. בשנת 1964 שונתה תפוצת העיתון לפעם בשבוע, הכותרת שונתה לתחרות Press & אוטוויק ונכללו בו גם ביקורות רכב וחדשות בענף. השם קוצר לאוטוויק בשנת 1975.
בשנת 1977 נרכש העיתון על ידי Crain Communications, Inc. ובסופו של דבר הוא שונה למגזין בשנת 1986. בשנת 1988 מונה לאון מנדל למו"ל, תפקיד אותו מילא עד נובמבר 2001. בנו של ליאון, דאץ' מנדל, הצטרף לאוטוויק בשנת 1997 בתפקידים בכירים שהגיעו לשיאו עם זמנו כמו"ל. בשנת 2016 עזב מנדל את אוטוויק ורורי קרול הפכה למו"ל זמנית ובהמשך גם למו"ל. בשנת 2019 הפך פטריק קארון למנהל עריכה.
תוכן

עם השקתו, אוטוויק (שאז נקרא Competition Press) כיוון לספק מידע לחובבי מכוניות ומרוצים שלא היה ניתן להשיג דרך כלי תקשורת אחרים. הפרסום העניק סקירה יסודית של מרוצים גדולים ומינוריים, כמו גם תערוכות רכב. סיקור מרוץ מכוניות שכלל מפות מלאות, זמני העפלה, מהירויות וצמיגים, למרוצים חובבניים ומקצועיים כאחד. כשהטלוויזיה והכבלים החלו להגדיל את סיקור הספורט המוטורי במהלך שנות השבעים, השמונים והתשעים של המאה העשרים, אוטוויק החל להתמקד באופן בולט יותר בחובבי הרכב. החל משנת 2012, בנוסף לסיקור מרוצי מכוניות ותערוכות רכב, אוטוויק מסקר טרנדים בעולם הרכב, ביקורות וסיפורי אורח חיים של מכוניות.
הערות שוליים

↑  O'Leary, Noreen. "The App Flap". Adweek. נבדק ב-28 בפברואר 2012. {{cite web}}:  (עזרה)
↑  "Autoweek To Be 'Operated' By Hearst, Ends Print Magazine". Jalopnik (באנגלית אמריקאית). נבדק ב-2019-11-10.
↑  Stone, Matt. "The Fastest Woman on Four Wheels". Road and Travel Magazine. נבדק ב-24 בפברואר 2012. {{cite web}}:  (עזרה)
↑  Neff, John. "AutoWeek going b-weekly, won't change name to AutoBiWeekly". autoblog. נבדק ב-24 בפברואר 2012. {{cite web}}:  (עזרה)
↑  "Autoweek Covers 1974-1975". doctoc.com. נבדק ב-27 בפברואר 2012. {{cite web}}:  (עזרה)
↑  Pace, Eric (8 במרץ 2002). "Leon Mandel, 73, Former Publisher of AutoWeek, Dies". New York Times. נבדק ב-24 בפברואר 2012. {{cite news}}:  (עזרה)
↑  "Dutch Mandel - Autoweek Magazine". WJR. אורכב מ-המקור ב-2007-08-24. נבדק ב-24 בפברואר 2012. {{cite web}}:  (עזרה)
↑  MacQueen, Jim. "Red Eyes For A Jaundiced Eye". נבדק ב-6 במרץ 2012. {{cite web}}:  (עזרה)
↑  "Autoweek Press Room". Autoweek. נבדק ב-6 במרץ 2012. {{cite web}}:  (עזרה)
Unbroken

Unbroken (בעברית: בלתי שביר/ה) הוא אלבום האולפן השלישי של דמי לובאטו. האלבום יצא לאור ב-20 בספטמבר 2011 על ידי חברת התקליטים הוליווד רקורדס.
לובאטו תיארו את Unbroken כאלבום יותר בוגר ו"פופי" מהאלבומים הקודמים, שאופיינו בעיקר בסגנון פופ רוק, כאשר מודגשים בו הז'אנרים פופ וה-R&B. בהמשך לכך, הודו שהאלבום הושפע מזמרת ה-R&B הברבדית ריהאנה, כשעבדו על האלבום. בעוד שהמילים שנכתבו בחלק משירי האלבום הושפעו רבות מהקשיים האישיים של לובאטו, קיימות מילים קלילות יותר בשירים המדברים על נושאים כמו אהבה, בין אישית ושוויונית, העצמה אישית והנאה מהחיים.
האלבום קיבל ממבקרי המוזיקה ביקורות חיוביות בעיקר, שציינו לטובה את שירי הבלדות באלבום ושיבחו את הווקאליות של לובאטו, בעוד שלדעת המבקרים הביקורתיים יותר הוא היה "לא בוגר", והם ביקרו לרעה את כמות "שירי המסיבות" באלבום. אך המעריצים התלהבו מהאלבום, והמצעדים הוכיחו למבקרים אחרת כאשר האלבום הפך הצלחה מסחרית ברחבי ארצות הברית בהגיעו למקום הרביעי במצעד בילבורד 200, לאחר שהאלבום הגיע להיקף מכירות של כ-97,000 עותקים בשבוע הראשון ליציאתו, ובהמשך אף הוכפל ההיקף פי יותר מחמישה כאשר נמכרו יותר מ-500,000 עותקים שהכתירו את האלבום כאלבום זהב. אמנם ההצלחה לא נעצרה שם, והצגתו הבינלאומית של האלבום הכניסה אותו למצעדים שונים ברחבי העולם, בין היתר במדינות קנדה, מקסיקו, איטליה, ספרד, שווייץ, אוסטרליה וניו זילנד, כאשר בברזיל אף קיבל את התואר אלבום פלטינה ובצ'ילה והפיליפינים הגיע למעמד גבוה יותר של אלבום זהב.
הסינגל המוביל מהאלבום שנקרא "Skyscraper", יצא לאור חודשיים לפני יציאת האלבום השלם וזכה להצלחה מסחררת כאשר הגיע למקום העשירי במצעד בילבורד הוט 100, דבר שהפך אותו לסינגל השני הכי מצליח במצעדים של לובאטו, אחרי הסינגל "This Is Me", מפסקול הסרט "קאמפ רוק". בהמשך נמכר הסינגל ביותר ממיליון עותקים ברחבי ארצות הברית והפך ללהיט הפלטינה הראשון של לובאטו. במצעדים מחוץ לארצות הברית, השיר זכה להגיע ל-20 העליונים במצעדים שבקנדה, ניו זילנד וסקוטלנד. הסינגל התקבל בברכה אצל מבקרים, שאף ציינו את "Skyscraper" כשיר הבולט של האלבום. נכון לדצמבר 2014, האלבום נמכר ביותר מ-800,000 עותקים ברחבי העולם.